text: Verdens største passagerfly fløj over Billund
  16 september 2010 kl. 10.35
  I går aftes lige før dagslyset helt forsvandt fik Billund Lufthavn fint besøg.
  Der var stimlet en god flok sammen af både fotografer og andre interesserede, da Airbus' enorme fly A380 kom et smut forbi lufthavnen.
  Sølle 50 meter kom flyet ned på, mens det langsomt fløj lige hen over lufthavnens landingsbane.
  Så der var rig mulighed for at få øje på det 73 meter lange fly, der har et vingefang på 79,8 meter.
  Og netop vingefanget og flyets generelle enorme størrelse er årsag til, at flyet ikke kunne lande helt. 
  Taxavejene og standpladserne i Billund Lufthavn er ganske enkelt for er for små til at kunne kapere det store fly. 
  Flyet vil derfor ikke kunne indsættes i den almindelige rutetrafik til og fra Billund.
  